laion/Wikipedia-Exotic huggingface dataset:
אחמד חרבי

אחמד חרבי מחאג'נה (בערבית: أحمد حربي محاجنة; נולד ב-16 ביולי 1985) הוא כדורגלן ערבי ישראלי בעל אזרחות פלסטינית המשחק בעמדת המגן הימני. חרבי התחיל את הקריירה שלו במחלקת הנוער של בית"ר טוברוק. בקיץ 2005 הצטרף להפועל אום אל-פחם מליגה א', אותה עזב בכל קיץ אך חזר אליה במהלך העונה במשך שלוש העונות שלאחר מכן. בין לבין שיחק גם בהפועל חיפה, מכבי אום אל-פחם וסקציה נס ציונה. בקיץ 2009 חתם בשבאב אל-אמערי מליגת העל הפלסטינית, עמה זכה באליפות בעונת 2010/2011. בקיץ 2012 חזר לליגה הישראלית ולקדנציה שנייה במכבי אום אל-פחם מהליגה הלאומית. ב-17 בינואר 2013 הצטרף להפועל בני לוד. בקיץ 2013 חזר לקדנציה שנייה בשבאב אל-אמערי בה שיחק שנתיים. בהמשך שיחק גם באהלי אל-ח'ליל, שבאב א-דאהרייה ושבאב א-סאמו. בקיץ 2020 חתם בצעירי אום אל-פחם מליגה ג', עמה עלה לליגה ב' בסיום העונה. ב-29 בנובמבר 2021 חתם במכבי אחי אכסאל. ב-4 ביוני 2010 חרבי ערך את הופעת הבכורה שלו בנבחרת פלסטין בתיקו 1-1 נגד סודאן. ב-25 במרץ 2011 הבקיע את שער הבכורה שלו בנבחרת בניצחון 1-3 נגד מיאנמר. חרבי נכלל בסגל הנבחרת לקראת גביע אסיה בכדורגל 2015, שהייתה הופעת הבכורה של הנבחרת במפעל זה. שבאב אל-אמערי ליגת העל הפלסטינית: 2010/2011 אחמד חרבי, באתר ההתאחדות לכדורגל בישראל אחמד חרבי, באתר Transfermarkt אחמד חרבי, באתר Soccerway אחמד חרבי, באתר National Football Teams אחמד חרבי, באתר FootballDatabase.eu
עידן המדע

"עידן המדע" (1962–1969) הוא פסל מאת יגאל תומרקין בדימונה. תומרקין החל בעבודה על הפסל "עידן המדע" כבר בשנת 1962. הוא יצר מספר דגמים בהם בחן את הפסל ואת יחסו אל הצופה. בשנת 1965 תואר הפסל העתידי כחלל אשר יכול להכיל את הצופה בתוכו: בדור הטילים והאטום - רפלקטור ענק במדבר, אתגר לשמש. קונוס חתוך והפוך, מתוכו משתרבב ועולה פסל וגיטלי, כצמח מתוך בור מים, וזרועו משמשת מחוג לשעון השמש. פנים הפסל הפונה לשמש הצהרים (דרום), יצופה בצבע כסף. בהיכנס הצופה למונומנט, יסונוור ויקבל "מכת אור" וייבלע בתוך נופו הפנימי של הפסל העוטפו סביב. הצופה יהיה ציר, ובעוד פסל הברזל מרחף מעל לראשו, יגלה את השמיים וישמע את המיית הרוח. השימוש בצורת מעטפת הופיעה גם בעבודות אחרות של תומרקין באותה העת כגון ב-"פסל לשואה" (1964) בנצרת עילית, ב-"הכניסיני תחת כנפך" (1966) ובאחרים. בתחילת שנת 1968 הציע האמן את הפסל לעיריית דימונה, שהסכימה להקים את הפסל בשטחה, כנראה מתוך התייחסות אל הקריה למחקר גרעיני שבקרבתה. הפסל תוכנן בגובה קטן יותר - 13 מטר - שלא אפשר כניסה של הצופה לעבודה. קונוס הבטון, המאזכר גם ענן פטרייה של נשק גרעיני, נחדר ונחצה על ידי מבנה עשוי מתכת. על פי התכנון המקורי הפסל היה אמור להיות חלק מפארק מקומי, אולם בנייתו של פארק זה לא נעשתה מעולם. העבודה על הפסל החלה בסוף שנת 1968 ובנייתו הסתיימה ב-1969. את הבנייה מימנה עיריית דימונה, שהשקיעה סכום של 30 אלף לירות ישראליות. ייתכן כי כספים נוספים נתרמו על ידי קבלן בשם אייזנשטט. מדיה וקבצים בנושא עידן המדע בוויקישיתוף רחל איתן, לאהוב את זה או לא?, למרחב, 17 בדצמבר 1965 ראו: "עידן המדע" יוצב בדימונה, מעריב, 22 בפברואר 1968 ראו: תומרקין מקים אנדרטה בדימונה, מעריב, 1 בדצמבר 1968
Stag Night

Stag Night הוא סרט אימה אמריקאי משנת 2008, שנכתב ובוים על ידי פיטר א. דאולינג (אנ') ובכיכובם של קיפ פארדו, וינסה שואו (אנ') וברקין מאייר. העלילה עוקבת אחר ארבעה גברים ממסיבת רווקים יחד עם שני חשפנים שנלכדים ברציף נטוש ברכבת התחתית של ניו יורק, שם הם עדים לרצח. ארבעה גברים במסיבת רווקים בניו יורק נוסעים ברכבת התחתית ויחד עם שני חשפנים מהמועדון יורדים בטעות בתחנה שנסגרה בשנות ה-70. לכודים במנהרות שמתחת לניו יורק, הם עדים לרצח של שוטר על ידי שלושה עוברי אורח ומוצאים את עצמם במנוסה על חייהם. "Stag Night", במסד הנתונים הקולנועיים IMDb (באנגלית) "Stag Night", באתר נטפליקס "Stag Night", באתר AllMovie (באנגלית) "Stag Night", באתר Rotten Tomatoes (באנגלית) "Stag Night", במסד הנתונים הקולנועיים KinoPoisk (ברוסית) Wrong Turn: The Cannibals Take Manhattan - Stag Night (2008), HudsonLee.com, ‏2 בדצמבר 2010 (באנגלית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
לאון מורימוטו

לאון מרקוס מורימוטו (באנגלית: Leon Marcus Morimoto; נולד ב-18 בדצמבר 2001 בהונולולו שבהוואי, ארצות הברית) הוא כדורגלן גואמי המשחק בעמדת המגן השמאלי בקבוצת טמפרליי מליגת המשנה הארגנטינאית ובנבחרת גואם. מורימוטו החל לשחק במחלקת הנוער של סטרייקס הגואמית, ובשנת 2016 עבר למחלקת הנוער של אינדפנדיינטה מליגת העל הארגנטינאית. בשנת 2017 עבר למחלקת הנוער של טמפרליי, ובשנת 2020 החל לשחק בטמפרליי II, קבוצת המילואים של המועדון. ב-30 במאי 2021 ערך מורימוטו את הופעת הבכורה שלו בנבחרת גואם, בהפסד 7-0 לנבחרת סין במסגרת מוקדמות מונדיאל 2022. לאון מורימוטו, באתר Transfermarkt לאון מורימוטו, באתר Soccerway לאון מורימוטו, באתר National Football Teams לאון מורימוטו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאון מורימוטו".
קרחון אוסיקי

קרחון אוסיקי (באנגלית: Osicki Glacier) הוא קרחון צר ועמוק, ברכס חבר העמים באזור חוף דופק בשטח חסות רוס שבאנטארקטיקה. הקרחון ממוקם סמוך מדרום להר דיקין. הקרחון זורם לכיוון מערב, ונשפך אל קרחון בירדמור. שמו של הקרחון ניתן לו על ידי הוועדה המייעצת לשמות אנטארקטיים (US-ACAN). הקרחון נקרא על שם קנת' ג'יי. אוסיקי (Kenneth J. Osicki), ביולוג מטעם התוכנית האנטארקטית של ארצות הברית, ששהא בתחנת מקמרדו בשנת 1963. קרחון אוסיקי באתר הסקר הגאולוגי של ארצות הברית קרחון אוסיקי באתר הגאזט האנטארקטי של ממשלת ניו זילנד מזג אוויר נוכחי עדכני בקרחון אוסיקי תחזית מזג אוויר עדכנית ארוכת טווח עבור קרחון אוסיקי נתוני מזג אוויר היסטוריים עבור קרחון אוסיקי סטיטיסטיקות מזג אוויר עבור קרחון אוסיקי גאזט השמות האנטארקטיים הרשמי של ממשלת ארצות הברית מידע גאוגרפי והיסטורי
אשר אזר

אשר אזר (כ"ז באדר ב' ה'תרפ"א, 6 באפריל 1921 – א' בחשוון ה'תשמ"ה, 27 באוקטובר 1984) היה ראש עיריית אילת מ-1967 עד 1973. נולד בסאטו מארה שברומניה לאביו חיים רוט ולאמו רבקה בת שמואל שינפלר. למד בחדר מסורתי ובתיכון. בשנת 1938 עלה לארץ. התגייס ל"הגנה" והיה ממייסדי קיבוץ ניצנים. לאחר נפילת הקיבוץ במלחמת העצמאות נלקח בשבי המצרי, שבו שהה כתשעה חודשים, עד לשחרורו במרץ 1949 בעקבות הסכמי שביתת הנשק. לאחר שחרורו, החל לשמש כמזכיר וגזבר של המועצה המקומית יקנעם (שהורכבה אז מהמושבה יקנעם ומעיירת העולים שהיום נקראת יקנעם עילית). בשנת 1945 נישא לחוה שוורץ. לזוג נולדו שני בנים. בהמשך חייו, היה פעיל בסיעת העובד הציוני, והתמודד מטעמה לוועידת ההסתדרות ב-1959. בשנת 1957 החל לעבוד במחלקת הדרכה וביקורת במשרד הפנים. בשנת 1959 נשלח לאילת מתוקף תפקידו, כדי לעזור לעיריית אילת להשתקם לאחר פרשת מעילות שפקדה אותה. הוא עבר להתגורר בעיר והתמנה לגזבר העירייה. לקראת הבחירות לרשויות המקומיות שנערכו בשנת 1965 שובץ במקום הרביעי ברשימת המערך למועצת העיר ונבחר למועצת העיר. הוא נבחר לסגן ראש העיר. ב-אוגוסט 1967 הודיע ראש העיר יוסף (יוסקה) לוי על התפטרותו, ומועצת העיר בחרה פה אחד באזר לכהן במקומו כראש העיר. בראשית כהונתו הוקם בית החולים יוספטל. בבחירות של 1969 נבחר שוב בראש סיעת המערך. לקראת הבחירות של שנת 1973 הודיע כי לא ירוץ שוב לעירייה. ב-1974 עבר עם משפחתו לבאר שבע, שם גר עד לפטירתו. ב-27 באוקטובר 1984 (א' בחשוון ה'תשמ"ה) הלך לעולמו, לאחר מחלה ממושכת. נקבר למחרת בבית העלמין הישן בבאר שבע. דוד תדהר (עורך), "אשר אזר (רוט)", באנציקלופדיה לחלוצי הישוב ובוניו, כרך יט (1971), עמ' 5646 נעמי בן-גור, ראיון עם ראש עיריית אילת אשר אזר, למרחב, 11 במרץ 1971. תמונות ופרטי ארכיון, מאתר "אילת עירי". שבויינו חוזרים ממצרים, חרות 8 במרץ 1949. העובד הציוני - (הסיעה הפרוגרסיבית), למרחב, 5 בדצמבר 1959. ילקוט הפרסומים 1231, עמ' 318 יאיר שטרן, חילופי משמרות באילת - בלי הדחות ובלי סערות, מעריב, 22 באוגוסט 1967 אשר אזר - ראש עיריית אילת, הצופה, 14 באוגוסט 1967. ילקוט הפרסומים 1577 עמ' 539. ברוך מאירי, ראש עירית אילת: לא ארוץ לקאדנציה נוספת, מעריב, 26 באוקטובר 1972. נפטר אשר אזר, מעריב, 29 באוקטובר 1984
אנג'לו דה גוברנטיס

אנג'לו דה גוברנטיס (באיטלקית: Angelo de Gubernatis;‏ 7 באפריל 1840, טורינו – 26 בפברואר 1913) היה בלשן, משורר ומחזאי איטלקי. הוא היה מועמד לקבלת פרס נובל לספרות מספר פעמים. אנג'לו דה גוברנטיס נולד בטורינו למשפחה אצילה מפרובנס. הוא למד באוניברסיטת טורינו וקיבל מלגה להמשך לימודי סנסקריט בברלין. בשנת 1862 הוא קיבל מינוי של פרופסור לסנסקריט באוניברסיטת פירנצה. בעקבות חתונתו לקרובת משפחה של מיכאיל בקונין והתקרב לדעותיו ועזב את העבודה. לאחר שנה דה גוברנטיס התגרש וחזר ללמד. בשנת 1886 הוא הקים בפירנצה מוזיאון שמוקדש להודו. בשנת 1891 הוא עבר לספיאנצה – אוניברסיטת רומא. דה גוברנטיס הקים מספר כתבי עת מדעים בתחום מזרחנות. בשנת 1887 הוא מונה למנהל של Giornale della società asiatica. בנוסף לפעילות מדעית, אנג'לו דה גוברנטיס עסק בכתיבת שירה והקים ירחון לנשים Cordelia. הוא כתב 15 מחזות. דה גוברנטיס היה עורך של אנציקלופדיה Storia universale della letteratura (1882–1885). הוא חקר שירה איטלקית עתיקה ובין היתר גילה מחדש את איזבלה די מורה לקהל הרחב. מדיה וקבצים בנושא אנג'לו דה גוברנטיס בוויקישיתוף עבודות של דה גוברנטיס ביוגרפיה כתבי אנג'לו דה גוברנטיס בפרויקט גוטנברג (באנגלית)
טל גרניט

טל גרניט (נולדה ב-24 ביולי 1969) היא במאית, תסריטאית ומפיקת קולנוע ישראלית. גרניט למדה בבית הספר סם שפיגל לקולנוע ולטלוויזיה וסיימה את לימודיה בשנת 2002 בהצטיינות. היא בוגרת בית הספר לתסריטאות של עידית שחורי. נבחרה פעמיים להשתתף ב-Talent Campus במסגרת פסטיבל ברלין 2005 ו-2010. השתתפה בחממת הנשים של הקרן החדשה לפיתוח סרטים דוקומנטריים בשנת 2014. בשנת 2021 החלה לעבוד סרט חדש בבימויה; "סוף טוב" בהפקה אמריקאית-בריטית, לצד שותפה שרון מימון אשר מבוסס על המחזה באותו שם מאת ענת גוב. "My Happy Ending" – בימוי (2021) - על פי המחזה "סוף טוב". הנשף – בימוי ותסריט (2018) מיתה טובה – בימוי ותסריט (2014) חופש גדול – בימוי, תסריט, הפקה (2012) להרוג דבורה – בימוי, תסריט, הפקה (2010) משכנתא – בימוי ותסריט (2006) סיפור גדול – משחק (2009) חגיגה לעיניים – סיפורו של הקולנוע הישראלי – בתפקיד עצמה (2015) סוף טוב (2023) טל גרניט, בספר הקולנוע הישראלי טל גרניט, באתר אישים טל גרניט, באתר אי.די.בי מתן שירם, ‏"חשוב שיוצר לא ייסגר בתוך מגדל שן", באתר גלובס, 23 במרץ 2015 נירית אנדרמן, "אנשים לא מעזים להגיד 'סרטן'. זה מפחיד, אז חייבים גם לצחוק מזה", באתר הארץ, 30 במאי 2023 טל גרניט, במסד הנתונים הקולנועיים IMDb (באנגלית) טל גרניט, באתר בית הספר סם שפיגל טל גרניט, באתר איגוד הבימאיות והבימאים טל גרניט, באתר קנלר ייצוג אמנים ספריו של קנז, באתר וואלה, 9 ביולי 2000 גיל משעלי, ‏אנדי מקדואל תככב בסרט על פי מחזה של ענת גוב, באתר ‏מאקו‏, 17 בנובמבר 2021
בורגר

האם התכוונתם ל... אבי בורגר – איש צבא ישראלי אדולף בורגר – סופר, טיפוגרף וניצול שואה יהודי-סלובקי אנטון בורגר (צייר) – צייר גרמני אנטון בורגר – קצין אס-אס אסף בורגר – מוזיקאי ישראלי פריץ בורגר – היסטוריון אמנות ואמן גרמני פריצי בורגר – מחליקה אמנותית על קרח יהודייה-אוסטרית בורג ברגר המבורגר
יהודה אלמדארי

רבי יהודה בן רבי אלעזר הכהן אלמדארי (או אלמנדרי) הוא חכם יהודי בן המאה ה-13, מהראשונים, שחי בחלב (בתחומי סוריה של ימינו), וחיבר פירושים להלכות הרי"ף. פירושו של ר"י אלמדארי מבוסס בעיקרו על העתקת לשון רש"י בפירושו לתלמוד, ועל פירושיו הוא מרבה להוסיף את פסקי הרמב"ם ופירושים ממגוון מרשים של חיבורים מכל תפוצות ישראל: חכמי אשכנז וצרפת (כגון ר' גרשום מאור הגולה ובעלי התוספות), חכמי פרובנס (כגון ר' זרחיה הלוי), חכמי ספרד (כגון ר' יצחק אבן גיאת ור' יהודה הברצלוני), חכמי צפון אפריקה (כגון ר' חננאל) וחכמי ארצות המזרח (כגון ר' ברוך בן מלך). פירושו של ר"י אלמדארי היה נפוץ בעיקר בארצות המזרח, אך למרבה הפלא הוא מצוטט פעמיים בהגהות לספר המרדכי שנכתבו באשכנז בשלהי ימי הביניים. על שמונה מסכתות הייחוס של החיבורים לרבי יהודה אלמדארי ברור כיוון ששמו נמצא על כתבי היד: יבמות, כתובות, גיטין, קידושין, סנהדרין, מכות, עבודה זרה וחולין. מעבר לכך קיימים פירושים המיוחסים לו על מסכתות שונות בסדר מועד, ועל הרי"ף למסכת מועד קטן. מסתבר שהפירוש הקיף את כל הלכות הרי"ף. לפי ישראל מ' תא-שמע, נכתבו רוב הפירושים בשנים 1240–1250. מפסקיו ההלכתיים: מתיר עבודה זרה בשיתוף לבני נח, כשיטת רבנו תם. י"מ תא שמע, שיטותיו של רבי יהודה אלמדארי והתפתחות הפרשנות על הרי"ף, בתוך: הנ"ל, כנסת מחקרים: עיונים בספרות הרבנית בימי הביניים, ד: ארצות המזרח, פרובנס ומאסף, ירושלים תש"ע, עמ' 63-35 יעקב פוקס, "פירושי רבי יהודה אלמדארי על הרי"ף לסדר מועד", JSIJ ‏6 (2007), עמ' 219–228, באתר הפקולטה למדעי היהדות באוניברסיטת בר-אילן יהודה בן אלעזר אלמדארי הכהן, דף שער בספרייה הלאומית חידושים למסכת סנהדרין, דף סג עמוד ב. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לוקה קרלוואריס

לוקה קרלוואריס (באיטלקית: Luca Carlevarijs;‏ 20 בינואר 1663 – 17 בפברואר 1730) היה צייר איטלקי בין הראשונים שהתמחו בציורי נוף העיר. לוקה קרלוואריס נולד באודינה למשפחה של אדריכל וצייר ג'ובני לאונרדו. בגיל 16 אביו נפטר ולוקה הצעיר עבד לוונציה בה התגוררה אחותו. הוא התיישב ליד ארמון של משפחת זנוביו שבהמשך תמכה בו והוא גם ידוע בשם "לוקה של זנוביו". בשנים 1685–1690 לוקה קרלוואריס למד ברומא. לאחר סיום הקורס הוא חזר לוונציה. במקביל לציור הוא עסק גם באדריכלות. בתחילת דרכו קרלוואריס עבד ביחד עם יוהאן אנטון אייסמן. היצירות העצמיות הראשונות שלו מתוארכות לתחילת המאה ה-18 וכוללות סדרה של תצריבים עם ודוטה של ונציה Le Fabriche e Vedute di Venezia משנת 1703. כמו כן הוא צייר דיוקנות של פטרונו רוזן באלבי ומשפחתו. בסך הכול ידוע כ-150 ציורים של קרלוואריס, בעיקר ציורים של סביבת כיכר סן מרקו. הצייר קאנאלטו שגם התמחה בציורי ודוטה היה בין תלמידיו. בית המכס פיאצטה הגעת שגריר ונציה ללונדון ונציה מדיה וקבצים בנושא לוקה קרלוואריס בוויקישיתוף ביוגרפיה(באיטלקית) ציורים קל קרלוואירס במוזיאון המטרופוליטן לאמנות לוקה קרלוואריס, באתר Discogs (באנגלית) ערך זה הוא קצרמר בנושא אמנות ובנושא אישים. אתם מוזמנים לתרום לוויקיפדיה ולהרחיב אותו.
טים פוקוק

טים פוקוק (באנגלית: Tim Pocock; נולד ב-24 באוקטובר 1985) הוא שחקן קולנוע וטלוויזיה אוסטרלי, שהתפרסם לאחר ששיחק בסרט הקולנוע "אקס-מן המקור: וולברין" ובסדרות הטלוויזיה "אקדמיה לריקוד" ו"קאמפ". פוקוק נולד וגדל בסידני, אוסטרליה. הוא למד במכללת רדפילד בדוראל בסידני. הוא החל את התעניינותו בקולנוע כאשר הגיש פרויקט גמר לשיעור אנגלית, סרט קצר. פוקוק החל קריירה במשחק אף על פי שלא למד דרמה באופן מקצועי. בין השנים 2011–2013 שיחק בסדרת הטלוויזיה "אקדמיה לריקוד" בתפקיד ראשי. בשנת 2011 הוא הופיע בשלושה פרקים באופרת הסבון האוסטרלית "קרוב רחוק", שם גילם את אנגוס מק'אתי. בשנת 2013 שיחק בסרט הקולנוע "Forbidden Ground". מדיה וקבצים בנושא טים פוקוק בוויקישיתוף טים פוקוק, ברשת החברתית אקס (טוויטר) טים פוקוק, במסד הנתונים הקולנועיים IMDb (באנגלית) טים פוקוק, באתר AllMovie (באנגלית) טים פוקוק, באתר MusicBrainz (באנגלית) Lesley Goldberg, The Hollywood Reporter, The Hollywood Reporter, ‏1 בינואר 2013 Compare TV, Forbidden Ground, CompareTV, ‏4 באוגוסט 2021
סלבטורה בוקטי

סלבטורה בוקטי (באיטלקית: Salvatore Bocchetti; נולד ב-30 בנובמבר 1986) הוא כדורגלן עבר איטלקי ששיחק בעמדת הבלם, וכיום מאמן קבוצת הלאס ורונה. בוקטי התחיל את שלו במחלקת הנוער של אסקולי. בעונת 2005/2006 הושאל ללצניאנו מהסרייה ג' על מנת לצבור דקות משחק. ב-20 בדצמבר 2006 הוא ערך את הופעת הבכורה שלו בקבוצה הבוגרת של אסקולי המשחק הליגה נגד פלרמו. בינואר 2007 הושאל לפרוזינונה. בעונת 2008/2009 בוקטי חתם בגנואה. בקיץ 2010 בוקטי חתם לשלוש וחצי שנים ברובין קאזאן מליגת העל הרוסית תמורת 15 מיליון אירו. ב-2 באוקטובר 2011 בוקטי כבש שני שערים בניצחון 0-2 נגד טום טומסק. בינואר 2013, חתם בספרטק מוסקבה. ב-27 בינואר 2015 בוקטי הושאל למילאן עד לסיום העונה, עם אופציה לחתימה בסוף התקופה. ב-25 ביולי 2019, חתם לשנתיים בהלאס ורונה. ב-29 בספטמבר 2020 הושאל לפסקארה עד לסיום העונה. בסיום העונה, פרש מכדורגל ומונה למאמן קבוצת הנוער של הלאס ורונה. ב-10 באוקטובר 2009, בוקטי ערך את הופעת הבכורה שלו בנבחרת איטליה במשחק נגד אירלנד. בוקטי נכלל בסגל הנבחרת לקראת מונדיאל 2010. רובין קאזאן הגביע הרוסי: 2011/2012 הסופר קאפ הרוסי: 2012 ספרטק מוסקבה ליגת העל הרוסית: 2016/2017 הסופר קאפ הרוסי: 2017 אישיים נבחרת הטורניר באליפות אירופה בכדורגל עד גיל 21: 2009 מדיה וקבצים בנושא סלבטורה בוקטי בוויקישיתוף סלבטורה בוקטי, ברשת החברתית אקס (טוויטר) סלבטורה בוקטי, ברשת החברתית אינסטגרם סלבטורה בוקטי, באתר Transfermarkt סלבטורה בוקטי, באתר Soccerway סלבטורה בוקטי, באתר WorldFootball.net סלבטורה בוקטי, באתר National Football Teams סלבטורה בוקטי, באתר FootballDatabase.eu פרופיל המאמן, באתר Transfermarkt
אנדריה קלודז'רוביץ'

אנדריה קלודז'רוביץ' (בסרבית-קירילית: Андрија Калуђеровић; נולד ב-5 ביולי 1987 בבאצ'קה טופולה) הוא כדורגלן סרבי שמשחק בעמדת החלוץ. אנדריה קלודז'רוביץ' החל את הקריירה המקצוענית שלו במדי קבוצת OFK בלגרד בעונת 1997/1998 לאחר שעלה מקבוצת הנוער של המועדון. בהמשך הוא שיחק בהשאלה בקבוצות סרביות שונות עד שעבר לראד בלגרד בשנת 2009. בשנת 2010 הוא חתם על חוזה לשלוש שנים עם כוכב האדום בלגרד. בעונת 2010/11 הוא היה מלך השערים של הליגה לצד איביצה אילייב עם 13 שערים. בהמשך הוא עבר לקבוצה סינית, אך שיחק במועדונים שונים בהשאלה. בהמשך הוא פעמיים חזר לראד בלגרד ובתקופות שונות שיחק עבור ז'לגיריס. בעונת 2021/2022 הוא משחק באוזבקיסטן. אנדריה קלודז'רוביץ' שיחק בנבחרות הנוער של סרביה. באפריל 2010 הוא שיחק לראשונה בנבחרת הבוגרת במשחק ידידות נגד יפן. בהמשך הוא שיחק במשחקי ידידות נוספות. OFK בלגרד גביע סרביה ומונטנגרו, 2005/06 ז'לגיריס אליפות הליגה, 2016, 2020 גביע, 2016 נאסאף (אוזבקיסטן) גביע AFC, סגנות, 2021 2010/11 – מלך השערים של ליגת העל הסרבית 2010/11 – נבחרת הליגה 2016 – מלך השערים של ליגת העל הליטאית מדיה וקבצים בנושא אנדריה קלודז'רוביץ' בוויקישיתוף אנדריה קלודז'רוביץ', ברשת החברתית אינסטגרם אנדריה קלודז'רוביץ', באתר Transfermarkt אנדריה קלודז'רוביץ', באתר Soccerway אנדריה קלודז'רוביץ', באתר BDFutbol אנדריה קלודז'רוביץ', באתר National Football Teams אנדריה קלודז'רוביץ', באתר FootballDatabase.eu
הליום ליתיום

הליום ליתיום (HeLi) הוא תרכובת פולרית פרמגנטית של הליום וליתיום, היסודות הכימיים מספר שתיים ושלוש. התרכובת היא גז בצפיפות נמוכה בטמפרטורת החדר בלחץ של אטמוספירה. האטומים בגז נמשכים על ידי קשרי ואן דר ואלס. התרכובת יכולה לשמש לסינתזה של דימרי הליום. HeLi התגלה לראשונה ב-2013 על ידי אבלזציה בלייזר. HeLi מגיב עם נחושת ליצירת תרכובת HeLi-Copper שיכולה לסייע לחקירת אפקט אפימוב. Bretislav Friedrich, A Fragile Union Between Li and He Atoms, American Physical Society, 2013
קופר הופמן

קופר הופמן (באנגלית: Cooper Hoffman; נולד במרץ 2003) הוא שחקן אמריקאי. בנו של השחקן המנוח זוכה פרס האוסקר, פיליפ סימור הופמן, ושל מעצבת התלבושות, מימי או'דונל. את הבכורה הקולנועית שלו עשה ב-2021 בסרטו של פול תומאס אנדרסון "ליקריץ פיצה"; ואף היה מועמד לפרס גלובוס הזהב לשחקן הטוב ביותר בסרט קומדיה או מוזיקלי. ליקריץ פיצה (2021) Wildcat‏ (2023) Old Guy‏ (TBA) SNL 1975‏(TBA) פיליפ סימור הופמן קופר הופמן, במסד הנתונים הקולנועיים IMDb (באנגלית) Cooper Hoffman, Son of Phillip Seymour Hoffman, Leads Paul Thomas Anderson ’70s Drama, The Hollywood Reporter, ‏2 בספטמבר 2020 (באנגלית אמריקאית)
To Be Loved

"To Be Loved" (בעברית: "להיות נאהב/ת") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-32 במצעד הבילבורד הוט 100. השיר נכתב על ידי אדל וטוביאס ג'סו ג'וניור והופק על ידי שון אוורט וג'סו ג'וניור גם כן. "To Be Loved" הוא הרצועה הלפני אחרונה ב-30. מבחינה אינסטרומנטלית, השיר הוא בלדת פסנתר פשוטה ואיטית בעל קצב של 103. מבחינה לירית, השיר מתאר כיצד מופיעות העליות והמורדות של החיים ושהגיע הזמן להקריב בחיים עבור הדברים החשובים ביותר. אדל ביצעה את השיר במקור יומיים לפני יציאת האלבום, ב-17 בנובמבר 2021, בסרטון שצילמה בביתה. "To Be Loved" זכה להצלחה מסחרית ברחבי העולם ובעיקר בארצות הברית. הוא דורג במקום ה-32 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-12 במצעד השירים הדיגיטליים וה-13 במצעד השירים הדיגיטליים הקנדיים. כמו כן, דורג במקום ה-19 בבילבורד גלובל 200 ובמקום ה-23 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. מידע על היצירה "To Be Loved" באתר מיוזיק בריינז סרטון השיר "To Be Loved" באתר יוטיוב To Be Loved, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele – To Be Loved, נבדק ב-2021-12-15 Adele, Genius (באנגלית) 30 by Adele, Genius (באנגלית) Adele - To Be Loved, נבדק ב-2021-12-15 Adele, Billboard (באנגלית אמריקאית)
הקונגרס הציוני העולמי השמיני

הקונגרס הציוני השמיני התקיים ב-23–21 באוגוסט 1907 (ד'-י"א באלול תרס"ז) בהאג שבהולנד. בקונגרס השתתפו כ-600 צירים, יו"ר הקונגרס היה דוד וולפסון. במהלך הקונגרס התלהט ויכוח בין תומכי הציונות המעשית לבין תומכי הציונות המדינית. כמו כן הועלתה לדיון גם בעיית הפועל העברי בארץ-ישראל ויישוב הארץ על ידי איכרים, בעלי מלאכה ואנשי תעשייה, והוחלט על הקמת המשרד הארצישראלי ביפו למימון וניהול פעילות ההתיישבות, ורכישת קרקעות בארץ ישראל. הקונגרס החליט על הקמת מוסדות חינוך כגון גמנסיה הרצליה ובית הספר לאומנות בצלאל. חיים ויצמן שהיה מראשי תומכי הציונות המדינית, דיבר רבות על חשיבות השגת צ'רטר מהמעצמות: עלינו להאבק למען הצ'רטר, אבל על יסוד המאמצים שנשקיע בארץ ישראל. אם הממשלות ינפיקו לנו צ'רטר בעצם היום הזה, לא תהיה בידינו אלא פיסת נייר. אבל עם[דרושה הבהרה] נעבוד בארץ ישראל, הנייר הזה ייכתב בזיעה ובדם ויחוזק במלט שאחיזתו לא תתרופף לעולם — הקונגרס הציוני השמיני (השקפה כללית) בעיתון השילוח הקונגרס הציוני השמיני, באתר ארכיון המדינה מדיה וקבצים בנושא הקונגרס הציוני העולמי השמיני בוויקישיתוף הקונגרס הציוני הוא המוסד העליון של התנועה הציונית ציונות סינתטית - חיים ויצמן באתר משרד ראשון הממשלה
Cry Your Heart Out

"Cry Your Heart Out" (בעברית: "לבכות את לבך החוצה") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-44 במצעד הבילבורד הוט 100. השיר נכתב על ידי אדל וגרג קורסטין והופק על ידי קורסטין גם כן. "Cry Your Heart Out" הוא רצועת רגאיי גם אפקטים קוליים שתוארו כ"גחמניים". השיר עוסק בדיכאון, כמו גם בבכי, כפי ששמו, "לבכות את לבך החוצה", מרמז. בריאיון שלה עם זיין לואו עבור אפל מיוזיק, אדל שיתפה שהשיר מתאר את התקופה שאחרי הגירושים שלה כשהיא הרגישה כאילו כל העולם נגמר והיא הפכה מדוכאת ורפה מאוד. עם זאת, היא מודה שבכי והשתפכות זה בריא ויכול לעזור לאדם לצאת מהמצב הנפשי הזה. "Cry Your Heart Out" זכה להצלחה מסחרית ברחבי העולם ובעיקר בארצות הברית. הוא דורג במקום ה-44 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-17 במצעד שירי הסטרימינג וה-24 בקנדה הוט 100. כמו כן, דורג במקום ה-21 בבילבורד גלובל 200 ובמקום ה-28 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. סרטון השיר "Cry Your Heart Out" באתר יוטיוב Cry Your Heart Out, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele – Cry Your Heart Out, נבדק ב-2021-12-15 Adele: The '30' Interview | Apple Music, נבדק ב-2021-12-15 Adele, Billboard (באנגלית אמריקאית) CERTIFICADOS, Pro-Música Brasil (בפורטוגזית ברזילאית)
All Night Parking (Interlude)

"All Night Parking (Interlude)" (בעברית: "חניה לכל הלילה (קטע מעבר)") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-53 במצעד הבילבורד הוט 100. השיר נכתב על ידי אדל וארול גארנר והופק על ידי גרג קורסטין וג'ואי פקורו. בריאיון שלה לגיליון נובמבר 2021 של רולינג סטון, אדל אמרה שהיא הצליחה למצוא לזמן קצר שוב אהבה לאחר גירושיה. יש כמה שירים ב-30 על מערכת היחסים הראשונה הזו אחרי הפרידה שלה. "All Night Parking (Interlude)" כולל דגימה של ארול גארנר. אדל הצהירה על מערכת היחסים האחרת כי: "[זה] היה עקומת למידה נהדרת ונעים להרגיש נאהבים, אבל זה אף פעם לא יעבוד". — אדל בריאיון "All Night Parking (Interlude)" זכה להצלחה מסחרית ברחבי העולם ובעיקר בארצות הברית. הוא דורג במקום ה-53 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-26 במצעד שירי הסטרימינג וה-28 בקנדה הוט 100. כמו כן, דורג במקום ה-27 בבילבורד גלובל 200 ובמקום ה-41 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. סרטון השיר "All Night Parking (Interlude)" באתר יוטיוב All Night Parking (with Erroll Garner) Interlude, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele (Ft. Erroll Garner) – All Night Parking, נבדק ב-2021-12-15 Adele (Ft. Erroll Garner) – All Night Parking, נבדק ב-2021-12-15 Adele, Billboard (באנגלית אמריקאית)